**Προϋποθέσεις για την έναρξη της πρακτικής άσκησης**

**1)**Ο φοιτητής πρέπει να βρίσκεται στο όγδοο (Η) εξάμηνο σπουδών.

**2)**Να έχει περάσει επιτυχώς τα 2/3 του συνόλου των μαθημάτων

Η χρονική διάρκεια της πρακτικής άσκησης είναι έξι (6) μήνες και αρχίζει με την υπογραφή της σύμβασης μεταξύ του εργοδότη, του σπουδαστή και του Τμήματος Διατροφής και Διαιτολογίας.

Η εξάμηνη πρακτική άσκηση, σε φορείς  του ιδιωτικού τομέα, μπορεί να αρχίσει όποτε ο ενδιαφερόμενος εξασφαλίσει θέση πρακτικής άσκησης.

**Διαδικασία έναρξης –λήξης πρακτικής άσκησης**

1. Ο φοιτητής επιλέγει τον φορέα απασχόλησης της Πρακτικής Άσκησης και παραλαμβάνει βεβαίωση.
2. Ο φοιτητής συμπληρώνει την  [**Αίτηση Πρακτικής άσκησης**](http://www.teiath.gr/userfiles/mgian/praktiki/42_091enarxipraktikisneo.docx)  στην Γραμματεία του Τμήματος καταθέτοντας συνοδευτικά α) τη βεβαίωση αποδοχής από το φορέα και β) το Οργανόγραμμα του φορέα (εφόσον ο φορέας της Πρακτικής Άσκησης διαθέτει οργανόγραμμα).
3. Μετά την έγκριση της επιτροπής Πρακτικής άσκησης, ο φοιτητής παραλαμβάνει από τη Γραμματεία του Τμήματος την **ΕΙΔΙΚΗ** [**ΣΥΜΒΑΣΗ ΕΡΓΑΣΙΑΣ**](http://www.teiath.gr/userfiles/mgian/praktiki/symbasiidiwtiko.doc)  σε τρία αντίτυπα, προς συμπλήρωση, υπογραφή και τοποθέτηση σφραγίδας,  από το Φορέα της Πρακτικής.
4. Ο φοιτητής επιστρέφει τα τρία αντίτυπα της σύμβασης στην γραμματεία για να λάβει την υπογραφή και σφραγίδα του Προϊσταμένου του Τμήματος.
5. Στη συνέχεια ο φοιτητής  παραλαμβάνει από τη Γραμματεία **α)** δύο πλήρως επικυρωμένα και σφραγισμένα αντίγραφα της σύμβασης, κρατά το ένα και παραδίδει το άλλο στον φορέα της Άσκησης **β)** το βιβλίο της πρακτικής άσκησης, το οποίο θα πρέπει να συμπληρώνεται κατά τη διάρκεια της άσκησής και τέλος καταθέτει [**υπεύθυνη δήλωση για την κατάθεση**](http://www.teiath.gr/userfiles/mgian/praktiki/ypeftinidilwsi.doc) του βιβλίου της Πρακτικής Άσκησης στη Γραμματεία, μέσα σε δύο μήνες από τη λήξη της.
6. Μετά το πέρας της εξάμηνης πρακτικής άσκησης, ο φοιτητής υποχρεούται να προσκομίσει βεβαίωση από τον φορέα, στην οποία να αναγράφεται ότι πραγματοποίησε την εξάμηνη πρακτική του άσκηση, και το βιβλίο πρακτικής άσκησης συμπληρωμένο και υπογεγραμμένο από τον σπουδαστή και τον φορέα.

Αν ο φοιτητής επιθυμεί να παραλάβει βεβαίωση ότι δικαιούται την έναρξη πρακτικής άσκησης, πριν επιλέξει το φορέα απασχόλησης μπορεί να αιτηθεί στη Γραμματεία του Τμήματος***.***

    ***ΟΔΗΓΙΕΣ ΓΙΑ ΤΗΝ ΚΑΤΑΘΕΣΗ ΤΟΥ ΒΙΒΛΙΟΥ ΠΡΑΚΤΙΚΗΣ ΑΣΚΗΣΗΣ***

***1.Βιβλίο Πρακτικής Άσκησης***

**ΠΛΗΡΩΣ  συμπληρωμένο :**

**Δηλαδή:**

**ΕΒΔΟΜΑΔΙΑΙΟ ΦΥΛΛΟ**

1. αριθμός φύλλου, ημερομηνίες, ώρες, υπογραφή ασκούμενου

2.η συνοπτική έκθεση επίδοσης για τον ασκούμενο από τον φορέα απασχόλησης, ονοματεπώνυμο, ιδιότητα υπογραφή και ημερομηνία

**(υποχρεωτικά)**

**ΜΗΝΙΑΙΑ ΕΚΘΕΣΗ ΕΡΓΑΣΙΑΚΩΝ ΕΜΠΕΙΡΙΩΝ ΑΣΚΟΥΜΕΝΟΥ**

1. ασκούμενου για τις εργασιακές εμπειρίες

2. επόπτη εκπαιδευτικού

 (προαιρετικά)

**ΓΕΝΙΚΟΤΕΡΕΣ ΣΗΜΕΙΩΣΕΙΣ-ΠΑΡΑΤΗΡΗΣΕΙΣ**

1. ασκούμενου για τις εργασιακές εμπειρίες

2. επόπτη από τον φορέα απασχόλησης

3. επόπτη εκπαιδευτικού- αξιολόγησης πρακτικής άσκησης

**(υποχρεωτικά)**

***2.Βεβαίωση ολοκλήρωσης Εργοδότη.***

Σε επιστολόχαρτο της εταιρείας : Βεβαίωση ότι πραγματοποιήθηκε η πρακτική άσκηση του σπουδαστή, ημερομηνία έναρξης-λήξης, ονοματεπώνυμο - ιδιότητα επόπτη φορέα και συνοπτικότατη περιγραφή αντικειμένου απασχόλησης, σφραγίδα εταιρείας, υπογραφή επόπτη φορέα απασχόλησης.